**Төсөл**

**МОНГОЛ УЛСЫН ХУУЛЬ**

2021 оны ...дугаар Улаанбаатар

сарын ...-ны өдөр хот

**КОРОНАВИРУСТ ХАЛДВАРТ /КОВИД-19/-ЫН ЦАР ТАХЛААС УРЬДЧИЛАН СЭРГИЙЛЭХ, ТЭМЦЭХ, НИЙГЭМ, ЭДИЙН ЗАСАГТ ҮЗҮҮЛЭХ СӨРӨГ НӨЛӨӨЛЛИЙГ БУУРУУЛАХ ТУХАЙ ХУУЛЬД ДАРААХ НЭМЭЛТ ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Коронавируст халдварт /ковид-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуульд дор дурдсан агуулгатай зүйл, хэсэг, заалт нэмсүгэй:

**1/ 6 дугаар зүйлийн 6.1.4 дэх заалт:**

 6.1.4. Цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах талаар иргэдийн санал, хүсэлтийг хүлээн авч холбогдох байгууллагад чиглэл өгч, тодруулага авах

**2/ 7 дугаар зүйлийн 7.1.23 дахь заалт:**

7.1.23. Эрүүл мэндийн тусламж, үйлчилгээ, эм хэрэгслээр иргэдийг тэгш, хүртээмжтэй хангах, нэн шаардлагатай эрүүл мэндийн үйлчилгээ авах иргэдэд эрүүл мэндийн үйлчилгээг саадгүй үзүүлэх

**3/ 8 дугаар зүйлийн 8.1.6 дахь заалт:**

8.1.6. Улсын онцгой комисс нь аймаг, нийслэл, сум, дүүргийн онцгой комисс болон төрийн байгууллага хоорондын уялдаа холбоог хангаж шийдвэрт хяналт тавих

**4/ 8 дугаар зүйлийн 8.1.7 дахь заалт:**

8.1.7. Энэ хууль болон бусад хууль тогтоомжийг зөрчсөн албан хаагчид хариуцлага тооцох

 **5/ 12 дугаар зүйлийн 12.1.2 дахь заалт:**

12.1.2. Цар тахлын халдвараар өвчилсөн, өвчилсөн байж болзошгүй, яаралтай эрүүл мэндийн үйлчилгээ авах шаардлагатай тохиолдолд эрүүл мэндийн тусламж, үйлчилгээ авах

**6/ 17 дугаар зүйлийн 17.2 дахь хэсэг:** 17.2. Энэ хуулийг зөрчсөн албан тушаалтны үйлдэл нь гэмт хэргийн шинжгүй бол Төрийн албаны тухай хууль, Захиргааны ерөнхий хуульд заасан хариуцлага хүлээлгэнэ гэж тус тус өөрчилсүгэй.

**7/ 19 дугаар зүйл 1 хэсэг:** Энэ зүйлийг баталсан өдрөөс эхлэн дагаж мөрдөнө.

Гарын үсэг